Downloaded from YTS.MX
Official YIFY movies site: YTS.MX
आज, डब्लूएचओ ने कोविड-19 को सर्वव्यापी महामारी घोषित किया है।
आज मैं "घर पर रहें, सुरक्षित रहें" कार्यकारी आदेश जारी कर रही हूँ।
…हमारे सभी निवासियों को घर पर रहने के
निर्देश दिए जाते हैं।
आज शाम से, मुझे एक साधारण हिदायत देनी होगी।
आपको घर पर ही रहना होगा।
मार्च 2020। पूरे देश में एक घातक वायरस फैल गया।
अगर संभव हो तो घर पर रहें
रातों-रात, हमारी ज़िंदगियाँ थम गईं।
पर हमारे थमते ही...
प्राकृतिक दुनिया में शानदार बदलाव आने लगे।
साफ़ हवा।
साफ़ पानी।
और जानवर ऐसे फल-फूलने लगे जो हमने सदियों से नहीं देखा था।
लॉकडाउन के शुरुआत से पाँच महाद्वीपों में फ़िल्माते हुए...
हमने प्रकृति की शानदार प्रतिक्रिया रिकॉर्ड की।
विशाल समुद्री जीव नए तरीकों से अपनों शावकों से संपर्क करने लगे...
और चीता ने अपने शावकों की जीवित रहने की संभावनाएं बढ़ा दी...
माँ बनने हेतु उसके लिए यह सबसे अच्छा समय है।
लुप्तप्राय पेंगुइन को प्रजनन के लिए अब तक का सबसे अनुकूल मौसम मिला।
वन्यजीवों की ज़िंदगियों और दुनिया में झाँकने और हमारे साथ संपर्क न होने से
उनका जीवन कैसा हो सकता है यह देखने का यह अनोखा अवसर है।
यह बड़े अनुपात का एक वैश्विक प्रयोग है।
इस साल पृथ्वी बदल गई।
द इयर अर्थ चेंज्ड
वर्णनकर्ता डेविड एटनबरो
लॉकडाउन के चंद घंटों में ही, हममें से कइयों ने वह सन्नाटा महसूस किया।
रेडियो सिटी म्यूज़िक हॉल
वैश्विक ट्रैफ़िक का शोर लगभग 70 प्रतिशत कम होने पर,
एक नई धुन सुनाई दी...
पक्षियों की।
सैन फ्रांसिस्को यूएसए
मेट्रो आबादी 4.7 मिलियन
सिर पर सफ़ेद धारी वाले यह गौरैए
कुछ हैरतअंगेज़ काम करके इस सन्नाटे के अनुरूप ढलते हैं।
गोल्डन गेट ब्रिज के साये में रहने के कारण,
उनके गाने गाड़ियों के शोर से दब जाते थे।
पर 1950 के बाद से यहाँ के ट्रैफ़िक में सबसे ज़्यादा कमी आने के कारण,
शोधकर्ता उनके संभोग कॉल के नए सुरों को सुनकर चकित रह गए...
और उम्मीद है कि पक्षियों को प्रजनन के लिए बेहतरीन मौसम मिलेगा।
और केवल शोर का स्तर ही नहीं गिरा।
दुनिया भर में वायु प्रदूषण तेज़ गति से गिरा।
कुछ ही दिनों में,
लॉस एंजिल्स ने 40 वर्षों में सबसे अच्छी वायु गुणवत्ता का अनुभव किया।
चीन में, वायुमंडल में विषाक्त गैसों का स्तर आधा हो गया।
और जबकि भारत आमतौर पर दुनिया के सबसे प्रदूषण ग्रस्त देशों में से एक है…
लॉकडाउन के 12 दिन बाद ही...
जालंधर - भारत आबादी - एक मिलियन
एक शानदार दृश्य उजागर हुआ।
हम नाश्ता कर रहे थे,
और मेरे पिताजी भागे-भागे आए।
अंशुल चोपड़ा
उन्होंने कहा, "ऊपर आओ। पहाड़ दिख रहे हैं।"
शौकिया फ़ोटोग्राफर अंशुल
तुरंत इस कोलाहल की वजह जानने भागे।
लोग छतों पर खड़े चिल्ला रहे थे,
"वाह। पहाड़।"
और मैं रुका, और मैंने देखा।
पहली बार, साफ़ आसमान के कारण,
हम हिमालय देख पा रहे थे।
दो सौ किलोमीटर दूर,
पृथ्वी की सबसे ऊँची पर्वत श्रृंखला,
जो 30 सालों से धुंध के पीछे छुपी थी,
अचानक नज़र आई।
मुझे विश्वास ही नहीं हुआ।
हिमालय प्रदूषण के पीछे ही छुपा हुआ था।
अंशुल की फ़ोटो पूरी दुनिया में वायरल हो गई।
यह एक स्पष्ट चित्रण है
कि जिस पल हम थमे, दुनिया फिर से साँस लेने लगी।
लॉकडाउन हफ़्तों तक चला।
चार हफ़्ते
और यात्रा पर प्रतिबंध ने हलचल और सीमित कर दी।
आप जिन छुट्टियों की योजना बना रहे थे, उन्हें रद्द कर दें।
यात्रियों की संख्या और बुकिंग कम हो गए हैं।
हवाई यात्रा तेज़ी से घटी है।
विश्वभर में 90 प्रतिशत गिरावट आई है।
अप्रैल 2020 में,
पिछले साल के अप्रैल के मुक़ाबले 114 मिलियन कम
अंतरराष्ट्रीय पर्यटक आए।
स्पेन में, पर्यटकों की संख्या सात मिलियन से शून्य हो गई।
फ़्लोरिडा - यूएसए आबादी 22 मिलियन
और फ़्लोरिडा में, बसंत ऋतु में भरे रहने वाले तट…
निर्जन पड़े रहे।
क्या यह एक लुप्तप्राय समुद्री जीव के लिए उसकी संख्या बढ़ाने का
अवसर हो सकता है?
हर दो या तीन सालों में मादा कछुए अंडे देने के लिए
उन तटों पर आती हैं
जहाँ वे ख़ुद जन्मी थीं।
विश्वभर में, कछुओं की संख्या तेज़ी से गिर रही है,
क्योंकि वे इन व्यस्त तटों पर आने से कतरा रही हैं।
पर इस साल...
परिस्थिति अलग है।
स्थानीय शोधकर्ताओं के साथ काम करते हुए हमारे कैमरामैन,
क़िस्मतवाले थे कि उन्हें यहाँ जूनो बीच में फ़िल्मा सके...
दुनिया में लॉगरहेड कछुओं के सबसे घने घोंसले वाले स्थलों में से एक।
इस साल के घोंसले बनाने के मौसम की शुरुआत में,
मादाएँ अपने जीवन में पहली बार
शांति से घोंसला बना पाई है।
और अगले कुछ हफ़्तों में,
ढेरों मादा कछुओं ने भी वही किया।
यह माना गया था कि कछुए के प्रजनन के लिए
इंसानी उपस्थिति एक बड़ी समस्या है।
पर पहली बार वैज्ञानिक इस प्रभाव के पैमाने को
सटीक रूप से माप सकते हैं।
हर सुबह, शोधकर्ताओं के इस दल ने
घोंसले की ओर जाती हुई पगडंडियों की गिनती की।
पिछले दस सालों में,
लॉगरहेड के घोंसले बनाने की सफलता
बस 40 प्रतिशत रह गई थी।
क्या इस बार उन्हें निर्जन तट पर ज़्यादा सफलता मिली?
जब इंसानों के लिए तट वर्जित कर दिए गए,
वह संख्या 61 प्रतिशत तक बढ़ी, जो अब तक की सबसे बड़ी संख्या है।
जस्टिन पेरॉल्ट कछुआ शोधकर्ता
यह नाटकीय सुधार है।
और हर सफल घोंसले का मतलब है और 100 या उससे ज़्यादा शावक,
और प्रत्येक में प्रजनन करने वाला वयस्क बनने की क्षमता है।
इंसानी उपस्थिति के मुक़ाबले, तट वर्जित होने के कारण
यह जानवर सफलतापूर्वक वह कर सके
जो वे करोड़ों सालों से करते आ रहे हैं।
छह हज़ार किलोमीटर दूर,
अमरीका के विपरीत तट पर...
महाकाय समुद्री जीवों को लहरों के नीचे की नई शांति ने
नया अवसर दिया।
दक्षिण पूर्वी अलास्का यूएसए
सालाना पर्यटक: 1.3 मिलियन
हर साल, 10,000 से ज़्यादा हंपबैक व्हेल
खाने के लिए...
हवाई से अलास्का की इन खाड़ियों में आती हैं।
आमतौर पर, वे यह इलाका जहाज़ों के साथ
साझा करती हैं जिनमें सालाना एक मिलियन पर्यटक सवार रहते हैं।
पर अब, सारे सफ़र रद्द होने के कारण...
पानी के नीचे 25 गुना ज़्यादा सन्नाटा है।
इस सन्नाटे में, वैज्ञानिकों ने माइक्रोफ़ोन के इस्तेमाल से
एक शानदार बदलाव रिकॉर्ड किया।
हंपबैक एक दूसरे से अधिक बार और नए तरीकों से
बातें कर रही हैं।
वैसे, यह काफ़ी रोमांचक था और सच में इन व्हेल के...
क्रिस्टीन गैब्रिएल व्हेल शोधकर्ता
...इस लंबे मुखर आदान-प्रदान को सुनकर काफ़ी अच्छा लगा।
एक आवाज़ निकालती है, और फिर एक माँ और शावक।
मैंने यह कभी सुना नहीं था।
कल्पना कीजिए, अगर आप अपने दोस्त से बात करने की कोशिश में हैं,
और आप भीड़ भरे बार में हैं।
यह कठिन होगा, आप ज़्यादा बात नहीं करेंगे, और जब करेंगे, तो चिल्लाकर कहेंगे।
सूज़ी टियरलिंक व्हेल शोधकर्ता
पर अगर आप किसी अच्छे, शांत कॉफ़ी शॉप में हों
जहाँ ज़्यादा शोर नहीं है,
तो आप विस्तृत और उत्पादक बातचीत कर सकते हैं।
पर इससे भी आश्चर्यजनक चीज़ हुई।
व्हेल बिना किसी रुकावट के अधिक दूरी से संचार करने में सक्षम हैं।
और इसकी तरह कुछ माँएँ, अपने शावकों को अकेले छोड़ रही हैं।
एक अत्यंत दुर्लभ दृश्य।
अब वह खाने जा सकती है,
क्योंकि ज़रूरत पड़ने पर वह अपने शावक को सुन सकती है।
एक नई माँ को पेट भरकर खाना चाहिए,
और सबसे अच्छा तरीका है अन्य वयस्कों के साथ शिकार पर जाना।
व्हेल डूबकी लगाती हैं...
और बुलबुलों की गोल दीवार बनाती हैं...
और इस तरह मछलियों को समूह में इकट्ठा करके...
उन्हें हज़ारों की संख्या में निगलती हैं।
यह प्रकृति के सबसे शानदार नज़ारों में से एक है।
सन्नाटे से आश्वस्त होकर,
हंपबैक माँएँ ज़्यादा बार इकट्ठे शिकार कर पाईं।
इस साल, उन्होंने पूरी जगह में अकेले राज किया।
वे जो भी चाहें, जहाँ भी चाहें, जब भी चाहें कर रही हैं।
पिछले सालों में,
केवल सात प्रतिशत शावक ही वयस्क हो पाए।
पर इस मौसम में, यह संभव है कि और कई बच जाएँ।
उम्मीद है, इन कुछ कठिन सालों के बाद जो व्हेलों के लिए बुरे बीते...
जैनेट निल्सन व्हेल शोधकर्ता
…इस महामारी ने उन्हें अत्यंत ज़रूरी राहत प्रदान की है।
समुद्री शोर में यह बदलाव केवल अलास्का तक ही सीमित नहीं है।
लॉकडाउन के पहले तीन महीनों में वैश्विक जहाज़ी ट्रैफ़िक 17 प्रतिशत कम हुआ,
जिससे समुद्री जीवों के जीवन में सुधार आया।
हॉराकी गल्फ़ न्यू ज़ीलैण्ड
न्यूज़ीलैण्ड के डॉलफिन
तीन गुना ज़्यादा दूर संचार करने में सक्षम हुए।
सालिश सी कनाडा
और वैंकुवर में शोधकर्ताओं ने चार गुना कम जहाज़ी शोर रिकॉर्ड किया,
जिससे व्हेल शिकार करने हेतु सोनार का
बेहतर उपयोग कर सके।
महामारी को फैले तीन महीने हो चुके हैं।
तीन महीने
अमरीका में, लगभग आधे कर्मचारी घरों से काम कर रहे हैं।
और दुनियाभर में, एक चौथाई व्यवसाय बंद हो गए।
रेस्टोरेंट और दुकानें बंद रहेंगी।
फ़िलहाल, खुदरा व्यापार बंद है।
अभी यह परित्यक्त लगता है। जैसे आसपास कोई नहीं है।
विश्वभर के मुख्य शहरों में,
छियानवे प्रतिशत आबादी कम हुई।
शहरी केंद्रों के निर्जन होने के कारण...
शहर में रहने का लाभ उठाते हुए
जानवरों की उल्लेखनीय तस्वीरें उभरकर आईं।
सेंट लूसिया दक्षिण अफ़्रीका
गैस स्टेशन की यात्रा पर निकला एक हिप्पो।
तेल अवीव इज़राइल
स्थानीय पार्क में मज़े कर रहे गीदड़।
सेंटिआगो चिली
यहाँ तक कि फुटपाथ पर चलने वाला एक प्यूमा।
पर एक जानवर सरलता से इस परित्यक्त शहरी जीवन का
आदी होता है।
नारा जापान
सालाना पर्यटक 13 मिलियन
तेरह सौ सालों से नारा शहर सिका हिरनों के
एक दल का घर रहा है।
उनके अधिकांश मैदानों को शहर ने
अपनी चपेट में ले लिया।
इन शर्मीले जानवरों ने एक उपाय ढूँढ निकाला।
हिरनों ने नारा के मंदिर में आने वाले 13 मिलियन वार्षिक पर्यटकों का सहारा लिया।
और यह सीखा कि थोड़ा सम्मान दिखाने से...
उन्हें स्वादिष्ट लाभ प्राप्त होगा।
चावल के क्रैकर उनके आहार का एक महत्वपूर्ण हिस्सा बन गया।
पर महामारी ने सब बदल दिया।
उनका पसंदीदा खाना रातों-रात गायब हो गया।
न कोई लोग न कोई क्रैकर।
चिंता है कि हिरन भूखे मरेंगे।
पर कुछ वयस्क हिरनों के पास एक योजना है।
वे एक दल को मंदिर के परिसर से बाहर ले जाते हैं।
और उन्हें पता है वे कहाँ जा रहे हैं।
वे एक मुख्य सड़क से गुज़र कर जा रहे हैं...
शहर के कंक्रीट के जंगल की गहराई में।
पर इस शहरी वीराने में उन्हें खाना कहाँ मिलेगा?
डेढ़ मील जाने के बाद...
यह दल रुक जाता है।
यह इलाका उनके चरने का मैदान हुआ करता था।
अविश्वसनीय रूप से, वयस्क हिरन को
यह जगह याद है जहाँ वे चरा करते थे।
और यह उनकी ज़रूरत का सबकुछ प्रदान करता है:
ताज़ी घास, पत्ते और औषधि।
अगले कुछ हफ़्तों तक,
वे इन बचे हुए इलाकों में चरते रहे।
और लोगों के न होने का एक और फ़ायदा था।
वैज्ञानिकों ने यह जाना कि इस नए आहार ने हिरनों को न केवल स्वस्थ बनाया...
पर कम पर्यटकों का मतलब है कम प्लास्टिक कूड़ा,
जिससे हिरन मर सकते हैं।
भले ही यह लगे कि हमारी मौजूदगी से जानवरों को लाभ होता है...
पर कई मामलों में, हमारे बिना वे बेहतर जीवन जीते हैं।
लॉक डाउन के चार महीने बाद, हम जहाँ से भी हटे...
बुएनोस एरिस - अर्जेंटीना आबादी 15.2 मिलियन
...जो जगह खाली की, वहाँ पर वन्यजीवों को नए अवसर मिले।
अर्जेंटीना में…
आमतौर पर शर्मीले कैपीबारा
उनके पूर्व झील पर बने इस धनी उपनगर के मानव-निर्मित बगीचे पर...
हमला करते हैं।
जो असल में उनका था उसका मज़ा उठाने से उन्हें कोई नहीं रोक सकता।
वैसे…
लगभग।
हमारी बढ़ती ग़ैरमौजूदगी के साथ, जानवरों का साहस बढ़ता जाता है।
और जब अफ़्रीका में सफ़ारी का मौसम रद्द हुआ...
मपुमलंगा - दक्षिण अफ़्रीका सालाना पर्यटक
…एक घातक शिकारी ने सामान्य परिस्थितियाँ बदल डालीं।
यह लग्जरी लॉज खाली पड़ा है।
पर नए अतिथियों को यहाँ आने में ज़्यादा समय नहीं लगा।
वेर्वेट बंदरों ने पूल के बग़ल में जगह आरक्षित कर ली।
जबकि इम्पाला और नायला हिरनों ने
सलाद बार का फ़ायदा उठाया।
पर एक पूरी तरह से...
वयस्क तेंदुआ पास ही मंडरा रहा है।
इस निशाचर शिकारी का दिन में आना
सच में हैरतअंगेज़ है।
केवल हमारे लिए दल के लिए ही नहीं।
हिलो मत, दोस्तों।
रसल मैकलाफलिन वाइल्डलाइफ फ़ोटोग्राफर
मेरे जीवन में कुछ डराने वाले पल ज़रूर आए, पर यह सबसे ज़्यादा डरावना है।
अफ़्रीका में इंसानों ने
तेंदुओं का 60 प्रतिशत से ज़्यादा क्षेत्र हथिया लिया है,
जिससे शिकार करना ज़्यादा चुनौतीपूर्ण हो गया है।
पर बिना पर्यटकों के,
इस तेंदुए को एक बेहतर अवसर मिला,
और इसने अपने बर्ताव में शानदार परिवर्तन किया।
वह दिन में ही शिकार करने लगा है।
शायद उसे थोड़ा समय लगे...
पर एक नई रणनीति को...
कारगर होने में...
ज़्यादा समय नहीं लगेगा।
पिछले 25 सालों में
अफ़्रीका में तेंदुओं की संख्या 30 प्रतिशत गिरी है।
पर जितना-मर्ज़ी-खाओ वाले लॉकडाउन बुफे का भरपूर फ़ायदा उठाते हुए
यह तेंदुआ काफ़ी फल-फूल रहा है।
यह उसका अपना लॉज बन गया है। उसका अपना राज्य।
महामारी शुरू हुए छह महीने हो चुके हैं।
छह महीने
सितंबर तक, 40 से ज़्यादा देशों ने प्रतिबंध लगाए रखे,
जिससे तीन बिलियन से ज़्यादा लोगों की गतिविधि स्थिर रही।
लाइव खेल,
कॉन्सर्ट और उत्सव सहित बड़ी सभाएँ,
तब तक शुरू नहीं होंगी जब तक कोई वैक्सीन नहीं बन जाता।
जबकि हम अपनी नई ज़िंदगी के आदी हो रहे हैं,
प्रकृति के कायाकल्प जारी हैं।
गंगा भारत
भारत में, गंगा नदी में
ऑक्सीजन के स्तर में 80 प्रतिशत वृद्धि हुई।
अटलांटिक कोस्ट मोरक्को
और अफ़्रीका के अटलांटिक कोस्ट पर,
पानी तुरंत साफ़ होने लगा।
और लोगों के घरों में रहने के कारण
जानवरों की पूरी नई पीढ़ी को फ़ायदा हो रहा है।
केप टाउन दक्षिण अफ़्रीका
आबादी 4.7 मिलियन
यहाँ दक्षिण अफ़्रीकी तट पर,
कुछ गर्वित नए माता-पिता सुबह की सैर पर निकले हैं।
अफ़्रीकी जैकैस पेंगुइन।
उन्होंने हमारे बग़ल में ही घर बनाया है।
प्रजनन के मौसम के दौरान,
वे हर सुबह मछली पकड़ने समुद्र में जाते हैं।
उनके शावक काफ़ी मांग करते हैं।
उन्हें अपने वजन की तुलना में 15 प्रतिशत मछली रोज़ाना चाहिए।
सौभाग्यवश, जैकैस पेंगुइन माहिर शिकारी हैं...
और एंकोवी और स्क्विड के शोलों को खाने के लिए
अस्सी मीटर की गहराई तक गोता लगाने में सक्षम हैं।
पर भूखे शावकों तक खाना ले जाना एक समस्या है।
पिछले सालों में, यह तट लोगों से भरे होते थे।
और जिस समय पेंगुइन लौटते थे...
उन्हें उनका रास्ता अवरोधित मिलता था।
ज़्यादातर पेंगुइन, सूर्यास्त तक इंतज़ार करते थे...
जब इंसानी भीड़ घर चली जाती थी।
पर इस साल, तट निर्जन है।
अब पेंगुइन अपने पुराने नियम छोड़कर
समुद्र में केवल कुछ घंटे बिताने के बाद अपने शावकों के लिए
पेट भरकर मछली लेकर लौट आते हैं।
और चूँकि अब भी पूरा दिन बचा है, वे दोबारा समुद्र में जा सकते हैं।
इन शावकों को दिन में दो या तीन बार खिलाया जा रहा है।
वे न केवल ज़्यादा स्वस्थ हैं और तेज़ी से बढ़ रहे हैं,
पर इनकी तरह कई परिवार सफलतापूर्वक जुड़वों का पालन कर रहे हैं
और भी अच्छी ख़बरें हैं।
अगले कुछ हफ़्तों में,
कुछ माता-पिता सफलतापूर्वक बच्चों की दूसरी पीढ़ी का पोषण कर रहे हैं,
और पिछले एक दशक में यह पहली बार देखा गया है।
सालों तक, हमने यही माना कि इंसान और पेंगुइन
बिना परेशानी के एक-साथ जी रहे थे।
पर सच तो यह है कि हम उनका जीवन कठिन बना रहे थे।
और यह जानते हुए कि पिछले 30 सालों में
अफ़्रीकी पेंगुइन की संख्या 70 प्रतिशत घट गई है...
उन्हें जितनी संभव हो, मदद की ज़रूरत है।
केवल शहरी जानवर ही फल-फूल नहीं रहे हैं।
अब तक, इस साल के प्रतिबंधों का प्रभाव
दुनिया के सबसे जंगली स्थानों पर भी महसूस किया जा रहा है।
मासाई मारा - केन्या सालाना पर्यटक 300,000
एक बड़ी बिल्ली ने अपने शावक की रक्षा करने की क्षमता में बदलाव लाया है।
चीता।
पृथ्वी का सबसे तेज़ जीव।
पर उनमें एक कमजोरी है।
अपनी बनावट के कारण, वे शेरों और लकड़बग्घों जैसे अपने प्रतिद्वंद्वी
शिकारियों की तरह शक्तिशाली नहीं हैं।
वे ख़ुशी से चीते का खाना चुरा लेंगे और उसके शावक को
मारने से भी नहीं हिचकिचाएँगे।
इसलिए चीते ध्यान आकर्षित नहीं करना चाहते।
पर दो शावक होने के कारण,
इस माँ को उन्हें खिलाने के लिए हर दो या तीन दिनों में शिकार करना होगा।
जबकि वह शिकार करती है,
उसके छह-महीने के शावक लंबी घास में छिपे रहते हैं।
पर शिकार करने के तुरंत बाद, वह दुविधा में पड़ती है।
वह उनसे कई सौ मीटर दूर है,
और लाश खींचने के लिए बहुत बड़ी है।
अगर वह उसे छोड़ कर गई, तो मुर्दाखोर उसे चुरा लेंगे।
उसका उपाय है धीमी गुर्राहट इस्तेमाल करके...
...शावकों को आने को कहना।
उसे सावधान रहना होगा।
अगर उसने ज़ोर से या ज़्यादा बार गुर्राया,
तो दुश्मनों को रक्षाहीन शावकों पता चल जाएगा।
यहाँ इसी पल में चीता को
अपने शावकों को बुलाने में परेशानी होती थी।
लॉकडाउन से पहले,
मासाई मारा में आने वाले पर्यटकों के लिए चीता को
शिकार करते देखना एक प्राथमिकता थी।
पर शिकार करने के बाद भीड़ से घिरे रहना माँ के लिए समस्या थी।
काफ़ी कोलाहल होता था। गाड़ियाँ चलती रहती थीं।
सलीम मेंडेला चीता शोधकर्ता
रेडियो पर बातें करते हुए गाइड, एक-दूसरे से बातें करते हुए लोग।
यह शोर
मादा चीता की पुकारें दबा देता था।
वह शोर
प्राकृतिक आवाज़ को दबा देता है जिस पर चीता निर्भर रहते हैं।
बार-बार बुलाने पर मजबूर होकर, वे संकट को आमंत्रित करते हैं।
पर इस साल…
यह माँ लगभग शून्य इंसानी हलचल का अनुभव कर रही है।
खुले मैदान में केवल कुछ ही बार बुलाने पर...
उसके शावक सुन लेते हैं...
और माँ के पास आते हैं।
हमने जाना कि माँएँ बार-बार नहीं बुलाती हैं।
एक या दो बार, और बच्चे तुरंत जवाब देते हैं।
लोगों की ग़ैरमौजूदगी में,
शोधकर्ता देख रहे हैं कि चीता के बच्चे का बेहतर जी रहे हैं।
कोविड से पहले, तीन में से केवल एक ही शावक बचता था।
पर अभी हमें कई शावक मिल रहे हैं
जो तीन महीने से ज़्यादा बड़े हैं,
जिससे हमें आशा मिली
कि इस बार ज़्यादा शावक बचेंगे,
यानी और चीते होंगे।
चूँकि पूरे अफ़्रीका में अब केवल 7,000 वयस्क चीता ही बचे हैं...
हर एक शावक कीमती है।
जबकि यह साल मनुष्यों के लिए चुनौतीपूर्ण बना रहा है...
बविंडी नैशनल पार्क यूगांडा
...अधिक से अधिक लुप्तप्राय जानवरों की
जीवित रहने की संभावना को बढ़ावा मिला।
सन् 2020 में कम विघ्नों के कारण,
यहाँ पहाड़ी गोरिल्लों ने
सामान्य से दुगुनी संख्या में बच्चों को जन्म दिया।
इंग्लैंड के दक्षिण तट पर...
डॉर्सेट इंग्लैंड
…एक दशक में पहली बार इतनी ज़्यादा संख्या में नज़र आए
क्योंकि उन्हें यहाँ आने वाली नावों के लंगरों से परशानी नहीं हो रही है।
लाइकिपिया केन्या
और केन्या में, सन 1999 के बाद पहली बार
सींगों के लिए कोई गैंडा नहीं मारा गया।
लॉकडाउन शुरू हुए एक साल हो गया है।
बारह महीने
ऐसा साल जिसमें हम में से कइयों ने प्राकृतिक दुनिया का आनंद लिया।
ऐसा साल जिसमें वह दुनिया कई अद्भुत तरीकों से बदली।
कार्बन डाइऑक्साइड का वार्षिक वैश्विक उत्सर्जन
छह प्रतिशत से अधिक गिर गया है,
जो आज तक नहीं हुआ था।
और पृथ्वी की सतह के नीचे भी काफ़ी परिवर्तन आया है।
यात्रा और इंडस्ट्री में कंपन की कमी से,
इतिहास में पहली बार सतह के नीचे इतनी शांति आई।
पर इस लॉकडाउन का असर हमेशा के लिए नहीं रहेगा।
प्रकृति के साथ बेहतर सह-अस्तित्व के तरीके खोजने के लिए
हम इस पल से क्या प्रेरणा ले सकते हैं?
भारत में, कुछ लोग पहले से ही ग्रह पर सबसे अधिक
लुप्तप्राय प्रजातियों में से एक के साथ
अधिक सामंजस्यपूर्वक रूप से रहने के मौके का फायदा उठा रहे हैं।
असम - भारत आबादी 36 मिलियन
एक पूर्ण विकसित एशियाई हाथी को
दिन में 150 किलो खाना खाने की ज़रूरत है।
पर केवल पाँच प्रतिशत प्राकृतिक वास बच जाने
और उनका ज़्यादातर जंगल खेती के लिए इस्तेमाल होने के कारण...
यहाँ के हाथी जीने के लिए अक्सर खेत लूटते हैं।
जवाब में, यह किसान अपने खेतों की रक्षा करने की कोशिश करते हैं।
पर फिर भी नियमित तौर पर चावल की आधी फसल खो देते हैं जिस पर वे निर्भर हैं।
हम पूरी रात
उन्हें जंगल की ओर खदेड़ने में बिता देते थे।
पर वे वापस लौट आते थे...
भास्कर बोरा
...और हमें यह दोबारा करना पड़ता था।
और केवल खेत ही जोखिम में नहीं हैं।
हाथियों ने गांवों में भी भोजन की तलाश में
कई लोगों को रौंद कर ख़त्म भी किया।
पूरे देश में,
लगभग 400 इंसान और 100 हाथी
हर साल इन झगड़ों में मरते हैं।
एक समुदाय इस समस्या को
नए तरीके से सुलझा रहा है।
लॉकडाउन के कारण घर लौट चुके शहर के मज़दूर
एक स्थानीय संरक्षण ट्रस्ट द्वारा
प्रायोजित परियोजना के लिए आवश्यक अतिरिक्त मदद प्रदान कर सकते हैं।
जंगली हाथियों के लिए वृक्षारोपण करने के लिए...
मेघना हज़ारिका संरक्षणकर्ता
...लॉकडाउन के दौरान हमें एक बड़ा अवसर मिला।
जंगल के छोर पर, उन्होंने हाथियों के लिए
तेज़ी से बढ़ने वाले पौधे लगाए।
पूरे समुदाय के 500 से ज़्यादा लोग मदद के लिए इकट्ठा हुए।
दुलु बोरा संरक्षणकर्ता
केवल कुछ ही महीनों में,
उन्होंने लगभग 400 एकड़, 1.6 स्क्वायर वर्ग किलोमीटर ज़मीन की स्थिति बदल डाली।
और अब, हाथियों को खदेड़ने के बजाए
वे हाथियों के स्वागत के लिए एक समारोह आयोजित कर रहे हैं।
उनकी फसल तैयार है।
पर क्या हाथी उनके लिए बोई गई घास खाएँगे...
या वे किसानों के खेत लूटेंगे?
जब लोग घर वापस लौटते हैं...
जंगल के छोर पर हलचल होती है।
एक के बाद एक, हाथी पेड़ों की आड़ से बाहर निकलते हैं।
माँएँ।
शावक।
छब्बीस भूखे हाथियों का पूरा झुंड।
पर वे कहाँ तक जाएँगे?
जंगल के छोर पर ही रहकर...
उन्होंने उनके लिए बोए पौधे खाने का निर्णय लिया।
पहले, हम उन्हें खदेड़ा करते थे।
पर अब, हालात बदल गए हैं।
अच्छा लगता है... हमें ख़ुशी होती है।
जैसे-जैसे फसल काटने का समय आता है...
हाथी न ही किसानों के खेतों में आते हैं
और न ही गांव में।
अगर हम हाथियों से प्यार करें
तो वे भी हम से प्यार करेंगे।
पौधों का एक बफर ज़ोन
एक काफ़ी पुराने संघर्ष का दीर्घकालिक समाधान
प्रदान कर रहा है।
और इसे अपनाने के बारे में
पड़ोस के गाँव स्थानीय संरक्षण संगठन से बातचीत करने लगे हैं।
पिछले साल के बारे में सोचते हुए...
जो हम में से कइयों के लिए मुश्किल रहा है...
हम वन्यजीवों और हमारा भविष्य सुरक्षित करने के लिए...
क्या सीख सकते हैं?
हमें यह सोचना होगा कि हम कैसे एक साथ जीएँ।
यह एहसास दिला सकते हैं कि हम वन्यजीवों के साथ जगह साझा कर सकते हैं।
और यह ना मान कर बैठें
कि लॉकडाउन ख़त्म होने पर हम वही चीज़ें फिर दोहराएँगे।
प्रकृति की प्रतिक्रिया की आश्चर्यजनक गति और विविधता...
दिखाती है कि हमारे जीवन में मामूली बदलाव करके भी...
हम प्राकृतिक दुनिया में बहुत बड़ा बदलाव ला सकते हैं।
हर गर्मियों में हम छोटे लॉकडाउन लागू कर सकते हैं।
रात को तट बंद कर सकते हैं। दिन को बंद करने की ज़रूरत नहीं है।
काफ़ी छोटे बदलाव जो हम ला सकते हैं
ताकि सुनिश्चित कर सकें कि इंसान और वन्यजीव एक साथ फल-फूल सकें।
अगर हम जहाज़ों को धीरे
और समूह में जाने को कहें, तो उसका कम असर पड़ेगा और इससे पानी के नीचे के
शोर को नियंत्रित करके व्हेलों को बचा सकते हैं।
हम पार्क के अधिकारीयों को सुझाव दे रहे हैं
कि पर्यटक और टूर गाइड उचित बर्ताव करे
जिससे यह जानवर फल-फूल सकें।
इस शानदार साल ने, जिसने पृथ्वी को बदला,
न केवल यह सिखाया कि हम वन्यजीवों को फल-फूलने में मदद कर सकते हैं,
पर यह भी सिखाया कि अगर हमने ऐसा किया,
तो हम ग्रह के स्वास्थ्य को भी बदल सकते हैं।
अभी यह ज़रूरी है
कि हम प्रदूषण कम करने की हर संभव कोशिश करें।
हम प्रकृति से अलग नहीं हैं...
हमने जाना कि हमारी ज़िंदगियाँ उससे गहराई से
जुड़ी हुई हैं।
अगर हमें भविष्य में फल-फूलना है,
तो यह अभी ज़रूरी है
कि हम सभी अन्य जीवों के साथ
पृथ्वी को साझा करने के तरीके ढूँढें।
उप-शीर्षक अनुवादक: मून कलिता